Somogy Megyei Sakkszövetség Alapszabálya
I.

1.§.

1. A Somogy Megyei Sakk Szövetség a sakk sportág megyei feladatainak ellátására létrehozott, a sportágban működő sportegyesületek sakk szakosztályainak tevékenységét összehangoló, munkájukat segítő önkormányzati elv alapján működő érdekképviseleti, társadalmi szervezet.

2. §.

1. A Szövetség neve: Somogy Megyei Sakkszövetség

2. A Szövetség székhelye: 7400 Kaposvár, Fő u 101.

3. A Szövetség működési területe: Somogy megye

3. §.

1. A Szövetség pecsétje: kör alakú pecsét, a szövetség nevének feltüntetésével.

A Szövetség tagja a Magyar Sakkszövetségnek (MSSZ), melynek alapszabályát és egyéb szabályait magára nézve kötelezően ismeri el.

II.

A SZÖVETSÉG CÉLJA ÉS FELADATAI

A szövetség célja

4. §.

A sakk népszerűsítése, eredményességének növelése a megyében, az állami, megyei sport szakigazgatás anyagi és erkölcsi támogatásával, a saját bevételek biztosításával, a megyében szervezni, irányítani és ellenőrizni a sakk sportági tevékenységet.

A szövetség feladatai

5. §.

1. A szövetség feladatai:

a.) A sakk sportág működésének elősegítése.

b.) A verseny és fegyelmi jogszabályban megállapított fegyelmi jogkörök gyakorlása.

c.) A megyei versenynaptár meghatározása, a megyei sportesemények megrendezésének engedélyezése.

d.) A sakk sportág vitás ügyeinek intézése.

e.) Közreműködés a sportszakemberek képzésében és továbbképzésében., versenybírók továbbképzésének szervezése, segítése. Versenybírók minősítése.

f.) A külön jogszabályban meghatározottak szerint a sportolók igazolásával, valamint minősítésével kapcsolatos feladatok ellátása.

g.) A jogszabályban meghatározott, valamint a sakk sportág feltételeink biztosításával összefüggő feladatok ellátása.

h.) Az állami támogatás elosztása a tagegyesületek sakk szakosztályai között. A működéshez szükséges további támogatási formák felkutatása, megszerzése.

III.
A SZÖVETSÉG TAGSÁGA

A szövetség tagjai

6. §.

A szövetség tagja lehet minden olyan jogi személyiséggel rendelkező sportegyesület, sportclub, amely sakk szakosztályt működtet, továbbá minden olyan jogi személyiséggel rendelkező szervezet, amely a szövetség alapszabályát elfogadja, a szövetséget tevékenységével erkölcsileg és tagdíjfizetésével (anyagilag) támogatja.
A tagság viszony keletkezése

7. §.

1. A szövetségbe való belépés, illetőleg kilépés önkéntes.

2. A tagsági viszony felvétellel keletkezik.

3. A tagsági viszony kilépéssel, kizárással, törléssel szűnik meg.

4. A felvétel kérdésében a szövetség elnöksége határoz.

A felvételt megtagadó határozat ellen a szövetség közgyűléséhez lehet fellebbezni.

5. Törléssel szűnik meg a tagság a tag halálával (jogi személynél jogutód nélküli megszűnésével), valamint magánszemély esetében hat hónapi tagdíj elmaradása miatt.

6. Szövetségből való kizárást csak fegyelmi eljárás során kiszabott jogerős büntetésként lehet alkalmazni.

A szövetség tagjai

8. §.

1. Tagfelvételi kérelem a megyei szövetségnél nyújtható be. A tagfelvételi kérelem nem tagadható meg, ha a tag a szövetség alapszabályának rendelkezéseit magára nézve kötelezően elfogadja.
2. A szövetség tagjai a megyei szövetség útján az országos szövetségnek is tagjai.

3. A megyei szövetség a MSSZ jogi személyiséggel rendelkező tagszervezete.

A TAGOK JOGAI ÉS KÖTELESSÉGEI

9. §.

1. A szövetség tagjainak jogai:

a.) Részt vehet a szövetség tevékenységében és rendezvényein.

b.) Részt vehet a közgyűlés határozatainak meghozatalában.

c.) Választhat és választható a szövetség szerveibe.

d.) Észrevételeket, javaslatokat tehet, illetőleg véleményt nyilváníthat a szövetség, valamint szerveinek működésével kapcsolatban.

e.) Ajánlásokat tehet a szövetséget, a szövetség szerveit és a sakkozást érintő kérdések megtárgyalására.

2. A tagok kötelezettségei:

a.) A sportág fejlődésnek és eredményességének elősegítése.

b.) A szövetség alapszabályának és egyéb szabályzatinak, valamint határozatinak megtartása.

c.) A szövetégi célkitűzések megvalósítása.

d.) A tagdíj befizetése.

A SZÖVETSÉG SZERVEZETE

A szövetség szervei

10. §.

1. Közgyűlés

2. Elnökség

3. Sportszakmai Bizottságok

4. Számvizsgáló Bizottság

VI.

A KÖZGYŰLÉS
A közgyűlés összehívása

11.§.

1. A közgyűlés évente kell összehívni

2. A küldöttek 4 éves időtartamra

a./ az elnökség által kialakított keretszámok alapján , eredményességi rangsor szerint, a tagok által megválasztott személyek

b./ hivatalból az elnökség tagjai

A közgyűlés határozatképessége

12.§.

1. A közgyűlés határozatképes, ha a szavazásra jogosultak több mint fele jelen van.

2. Ha a közgyűlés az eredeti kezdési időpontjától számított 1 órán belül nem válik határozatképessé, a közgyűlést el kell halasztani és 30 napon belül ismételten össze kell hívni.

Az így összehívott közgyűlés az eredeti napirendbe felvett kérdésekben a jelenlevők számára való tekintet nélkül határozatképes.

A közgyűlés napirendje

13. §.

1. A közgyűlés napirendjét a közgyűlés elnökség javasolja és terjeszti a közgyűlés elé.

2. A szövetség közgyűlésének kötelező  napirendje:

a./ A szövetség tevékenységéről szóló beszámoló és jóváhagyása.

b./ A Számvizsgáló Bizottság beszámolója.

c./ Az évi költségvetés megállapítása.

d./ A szövetség által beterjesztett javaslatok tárgyalása.

A közgyűlés hatásköre

14. §.

A közgyűlés kizárólagos hatáskörébe tartozik:

a./ Az alapszabály megállapítása és módosítása

b./ Tagfelvétel, valamint a kizárás kérdésében hozott határozat ellen jogorvoslati kérelem elbírálása.

c./ Mindazon kérdések, melyeket jogszabály a közgyűlés kizárólagos hatáskörébe utal, illetve amelyet a közgyűlés saját hatáskörébe von.

A közgyűlés határozathozatala

15. §.

1. A közgyűlés határozatait általában nyílt szavazással , egyszerű szótöbbséggel hozza. Szavazategyenlőség esetén az indítványt el kell vetni.
2. 2. A közgyűlés titkos szavazással hoz határozatot a közgyűlés tisztségviselőinek megválasztásakor, illetve ha azt a szavazásra jogosultak 1/3 –a indítványozza.

3. 3. A közgyűlésről jhgyzőkönyve6 kell vezetni.

4. A szövetég közgyűlése nyilvános. A nyilvánosságot a közgyűlés többségi határozattal korlátozhatja illetve kizárhatja.

A tisztségviselők megválasztása

16. §.

1. A közgyűlés hatáskörébe tartozó tisztségviselők:

a./ Elnök

b./ Titkár

c./ Elnökség tagjai

d./ Számvizsgáló Bizottság Elnöke

e./ Számvizsgáló Bizottság tagjai

2. A szövetség tisztségviselőit négy évre választja a közgyűlés.
3. Két közgyűlés közötti időszakban a szövetség elnökségéből kiváló tagok helyébe az elnökség a testület eredeti létszámának legfeljebb 1/4 részéig terjedően új tagokat kooptálhat ideiglenes jelleggel a következő közgyűlésig.

VII.

RENDKÍVÜLI KÖZGYŰLÉS

17. §.

1. Rendkívüli közgyűlést kell összehívni:

a./ Az elnökség többségi határozata alapján.

b./  Ha a tagok legalább 20 %-a az ok és a cél megjelölésével kívánja..

c./  Ha a törvényességi felügyeletet ellátó szerv elrendeli.

2. A rendkívüli közgyűlést az erre okot adó körülmény bekövetkezésétől számított 1 hónapon belül össze kell hívni.

3. A rendkívüli közgyűlésre a szövetség rendes közgyűlésére vonatkozó szabályok az irányadók.

VIII.

ELNÖKSÉG

18. §.

1. A szövetség tevékenységét a két közgyűlés közötti időszakban az elnökség irányítja. Az elnökség a szövetség működését érintő valamennyi kérdésben döntésre jogosult szerv, kivéve azokat a kérdéseket, amelyekben az alapszabály szerint a közgyűlés kizárólagos hatáskörébe tartoznak.

2. Az elnökség feladatai és hatásköre:

a./ A szövetség közgyűlésének összehívása..

b./ A szövetség  törvényes és alapszabályszerű működésének biztosítása.

c./ Gondoskodás a közgyűlési határozatok végrehajtásáról és a végrehajtás ellenőrzése.

d./ A szövetség szervezeti és működési szabályzatának, valamint gazdálkodási szabályzatának kidolgozása, szükség szerinti módosítása és a közgyűlés elé terjesztése.

e./ A szövetség működésével kapcsolatos szabályzatok megállapítása és módosítása.

f./ Az éves programok jóváhagyása, középtávú fejlesztési program kidolgozása
g./ Az éves költségvetés és a beszámoló megállapítása.

h./ A bajnokságok és a szövetségi versenyek kiírása.

i./ Az elnökségből kiváló tagok helyett új személyek kooptálása.
j./ Fegyelmi jogkor gyakorlása.

k./ Kitűntetések, elismerések adományozására javaslattétel.

l./ A sportolói, valamint a versenybírói minősítésekkel kapcsolatos feladatok ellátása.

m./  A Sportszakmai Bizottságok kialakítása és feladatkörük meghatározása.
Az elnökség tagjai

19. $.

1 . Az elnökség létszáma : 5 – 13 fő
2. Az elnökségnek csak olyan nagykorú magyar állampolgár lehet tagja, aki nincs eltiltva a közügyek gyakorlásától.. Az elnökség tagjai tisztségüket társadalmi megbízatásként látják el.

3. Az elnökség tagjai:

a../  Elnök

b./ Titkár

c./ Elnökégi tagok

4. Az elnökségi tagok jogai és kötelességei:

a./ Az elnökségi üléseken és az elnökség határozatainak meghozatalában való részvétel.
b./ észrevételek, javaslatok tétele a szövetség működésével, a sakk sportággal kapcsolatban.

c./ Felvilágosítás kérése a sakk sportággal összefüggő kérdésekben, a tisztségviselők döntéseivel kapcsolatban.

d./ Javaslattétel rendkívüli közgyűlés, elnökségi ülés összehívására .
e./ Megbízás alapján a szövetség képviselete.

f./ A szövetségi határozatok és ajánlások megtartása, illetőleg végrehajtása. 
5. Az elnökségi tagok tisztségükben újraválaszthatók.

6. Az elnökségi tagság megszűnik:

a./  A mandátum 1ejártával.
b./ Felmentéssel.
c ./ Visszahívással.
d./  Elhalálozással.

e./ A szövetségből történő kizárással.

7. Az elnökség maga állapítja meg munkatervét és ügyrendjét.

8. Az elnökség határozatait szótöbbséggel hozza, szavazategyenlőség eseten az elnök szava dönt.

IX.

AZ ELNÖK

20 . $ .

1. A szövetség legfőbb tisztségviselője, aki az elnökség közreműködésével irányítja és vezeti a szövetég tevékenységét.

2. Az elnök feladatai és hatásköre:

a./ A közgyűlés és az elnökség üléseinek összehívása és vezetése.
b./ A szövetség képviselete.
c./ Az alapszabály és egyéb szabályzatok, valamint a közgyűlési és elnökségi határozatok végrehajtásának irányítása és ellenőrzése.

d./ Kapcsolattartás a tagegyesületekkel. 
e./ Aláírási jogkör gyakorlása.

f./ Döntési jogkör azokban az ügyekben, me1yek nem tartoznak a közgyűlés, elnökség, bizottság kizárólagos hatáskörébe.
3. Az elnök képviseleti jogkörét meghatározott ügyekben a szövetség más tisztségviselőjére is átruházhatja.

A TITKÁR
21 . $.

1. A szövetség hivatali tevékenységét irányítja, végzi.

2. A titkár feladatai és hatásköre

a./  Szervezi a közgyűlés és az elnökség határozatainak végrehajtását. 

b./ Előkészíti az elnökségi üléseket.

c./ Aláírási jogkört gyakorol.

d./ Megbízás alapján képviseli a szövetséget.
e./ Gondoskodik a szövetségi nyilvántartások vezetéséről, őrzéséről. ​

f./ Ellátja azokat a feladatokat, amelyeket az alapszabály, a közgyűlés, illetve az elnökség a hatáskörébe utal.

3. A titkár tevékenységéről a szövetség elnökségének számol be. 
XI.

A SZÁMVIZSGÁLÓ BIZOTTSÁG

22 . $ .

1. A közgyűlés a szövetség gazdálkodásának és vagyonkezelésének ellenőrzésére 3 tagú Számvizsgáló Bizottságot választ.

2. A Számvizsgáló Bizottság tagjai a szövetségben más tisztséget nem viselhetnek.

3. A Számvizsgáló Bizottság tevékenységét a bizottság elnöke irányítja.

4. A Számvizsgáló Bizottság feladata:

a./ a szövetég pénz- és vagyonkezelésének vizsgálata;

b./ a gazdálkodás célszerűségének, szabályszerűségének vizsgálata;

c./ a bizonylati fegyelem ellenőrzése;

5. A Számvizsgálö Bizottság tagjai feladataik ellátása során jogosultak a szövetség gazdálkodásával kapcsolatos iratokba betekinteni, a szövetség tisztségviselőitől tájékoztatást kérni.

Az ellenőrzések megkezdéséről a Számvizsgáló Bizottság elnöke köteles a szövetség elnökét és titkárát tájékoztatni.

?. Az ellenőrzés tapasztalatairól a bizottság elnöke a vizsgálat befejezésétől számított 15 napon belül tájékoztatja a szövetség elnökét és titkárát.
XII.

A SZÖVETSÉG GAZDÁLKODÁSA ÉS VAGYONA

23. $.

1. Bevételek

a./  Tagsági díjak.
b./  Magán és jogi személyek befizetései.

c./  Rendezvények bevételei.
d./ A tagszervezetek által befizetett - jogszabályban, vagy közgyűlési határozatban megállapított – díjak.
e./ A szövetség fegyelmi szabályzatában meghatározott és jogerősen kiszabott pénzbüntetések.
f./ Állami támogatás.

g./ Egyéb bevételek.

2. A szövetség vagyona: .

a./ Készpénz,(bankbetét, folyószámlán levő összegek); 
b./ Készpénzre szóló követelés.
c . / Ingó vagyon.
d. / Alapító vagyonnal nem rendelkezik.

3. A szövetség gazdálkodásnak részletes szabályait gazdálkodási szabályzatban rögzíti.
4. A szövetség vagyonának kezelése az elnökség hatáskörébe tartozik.

XIII.

A SZÖVETSÉG MEGSZŰNÉSE

24. §.

1. A szövetség megszűnik:

a../ Feloszlásának a közgyűlés által történt kimondásával.

b./ Más szövetséggel való egyesülésével.
c./ Feloszlatásával.
d../ Megszűnésének megállapításával.

2. A szövetség vagyonáról - megszűnése esetén - a közgyűlés rendelkezik.

Záradék: A ,jelen Alapszabályt a Somogy Megyei Sakkszövetség közgyűlése 1990. március 24-én elfogadta.

